Helena Kennedy

Helena Kennedy, baronesse Kennedy av The Shaws, (født 1950) er en britisk advokat, kringkaster, og medlem av Labour Party og av House of Lords. Hun var tidligere leder for Human Genetics Commission, som hjelper den britiske regjeringen med etiske, sosiale og juridiske spørsmål som oppstår ved utviklingen innen genetisk vitenskap.

Hun ble født og oppvokst i Glasgow, Skottland og har tre søstre. Hennes familie bestod av en rekke politiske aktivister og engasjerte katolikker. Faren, Joshua, var journalist i Daily Record. Helena studerte ved Holyrood RC Secondary School i Glasgow, og senere juss ved Londons Council of Legal Education i London. Hennes første partner var skuespilleren Iain Mitchell, de bodde sammen fra 1978 til 1984 og hadde en sønn. I 1986 giftet Kennedy seg med Iain Louis Hutchison, en kirurg, og de fikk to barn sammen. 

Kennedy har over 50 års erfaring som advokat, og er allment ansett som en av de ledende menneskerettighetsutøverne i Storbritannia. I juli 2010 ble hun valgt til rektor ved Mansfield College, Oxford og hadde stillingen fra høsten 2011 til sommeren 2018, i den perioden etablerte hun Bonavero Institute of Human Rights ved Oxford University. Hun har ledet JUSTICE, en ledende menneskerettighets- og lovreform-organisasjon for alle partier i Storbritannia, og hun har ledet en rekke undersøkelser, inkludert «Power Inquiry», som rapporterte om tilstanden til britisk demokrati. Hun har fungert som direktør for International Bar Association’s Institute of Human Rights, og er president i Helena Kennedy Foundation. 

Kennedy har mottatt 42 æresdoktorater fra mange universitet, og blitt hedret av regjeringene i Frankrike og Italia for sitt betydelige arbeid med kvinners rettigheter. I 2024 mottok hun den prestisjefylte skotske Tistelordenen.

Referanser

 Eksterne lenker 




Kategori:Skotske advokater
Kategori:Britiske baroner og baronesser (ikke-arvelig)
Kategori:Personer fra Glasgow
Kategori:Tistelordenen